Oients 


Publicació de debat llibertari als Països Catalans 


presons 
dels Països 
Catalans 


Fantasia 

feréstega 

FprrpQ 

(Cucut,1905) 
















L( Rosa Jt/’en ts\ 

No 0 


Abril 2006 


Index: 


Editorial 

0 

Actualitat 

0 

Col·laboracions 

2 

Lluites 

6 

Lectures 

8 

Humor 

9 

El nostre passat 

10 

Agenda 

10 

Contacte: 


rosadevents@gmail.com 

Adreça postal: 


La Rosa Dels Vents 


CSA Can Vies 


C/ Jocs Florals 42 


Sants - Barcelona 




E ditorial 


Presentació de La Rosa dels Vents 


Entre les vostres mans teniu el número 0 de "La Rosa dels Vents". La pretensió 
d'aquest plec de fulls és el que hem resumit en el subtítol de "Butlletí de debat 
llibertari als Països Catalans". Aquells/es que hem participat en la creació d'aquest 
número hem volgut recollir el desig d'un grup de persones que des de feia temps 
parlaven de crear una publicació com aquesta. La pretensió del recull és el de donar 
espai a grups o persones que hi desitgin publicar documents per al debat. 

Hem intentat crear uns apartats suficientment genèrics, però alhora definitius, com 
per a facilitar-ne la lectura, estructurant-ne els continguts. Aquests apartats, que 
veieu acotats a la columna de l'esquerra són doncs: 

Editorial: Pretendrà explicar la visió de la gent que forma part de la redacció habitual 
de la publicació sobre diferents temes que es creguin oportuns. 
Actualitat: On apareixeran articles referents a temes que per un motiu a altre formen 
part del present i que veiem interessants d'explicar. 

Col·laboracions: Un apartat genèric on anirem incloent intervencions de gent aliena 
a l'editorial del butlletí, però que tenen coses a dir prou interessants com per a ésser 
publicades en les nostres pàgines. 

Lluites: En aquesta secció volem fer sentir les preocupacions de diferents lluites 
temàtiques i/o sectorials. 

Lectures: Pretén recollir texts de lectura recomanada que poden servir com a 
fonaments per a debats o d'ampliació del coneixement personal. 
Humor: Per a sobreviure a tanta lectura reflexiva, donem una mica d'espai a 
l'esbargiment mental amb un petit racó humorístic. 

El nostre passat: Un repàs a diferents moments de la història dels Països Catalans, 
des de les lluites obreres a biografies personals, etc. 

Agenda: Llistat dels actes que s'esdevindran en coneixement nostre. 

Un cop feta aquesta mínima presentació només ens queda convidar-vos a participar 
d'aquest projecte, encara que només sigui enviant-nos els teus articles, cartes i/o 
reflexions. El nostre contacte és: rosadelsvents@gmail.com 



A ctualitat 


Situació a les presons dels Països Catalans 


Degut a la detenció i posterior empresonament de n'Ignasi i en Ruben (A20 d'abril, encara a la presó), acusats 
d'atemptat contra un centre del CIRE, em cregut fer un breu resum de la situació actual de les presons en el 
nostre territori. Mai han sigut les presons llocs en els que els drets humans més bàsics hagin estat respectats 
com a norma però, en els últims anys, la situació a les presons arreu del país ha anat empitjorant alarmantment: 
sobrepoblació, malalties, escasses perspectives de reinserció, drogodependències, etc, són el dia a dia de més 
de 16.000 persones a les presons dels Països Catalans. 


Sobrepoblació. 

Durant l’últim any, la població reclusa ha augmentat 
aproximadament un 2% gràcies a les polítiques de 
mà dura que s'estan duent a terme. Només a 
Catalunya hi ha un 150% d’ocupació, és a dir, en 
100 places considerades “òptimes” estan convivint 
150 persones. L’amuntegament provoca greus 
problemes com són la manca d’intimitat, manca de 
personal mínim, manca d’higiene i un elevat número 
de conflictes que l’absència d’un espai propi genera. 
A aquesta sobrepoblació hem d’afegir les condicions 


de moltes de les presons degudes a la seva 
antiguitat. Pel que fa a les noves, aquestes són 
construccions gegantesques que queden allunyades 
dels nuclis urbans i mal comunicats. 

Són nombrosos els casos de cel·les sense llum i 
ventilació natural, sense el mobiliari necessari per 
considerar una cel·la com “habitable” i amb una 
manca general d’espai: s’han documentat casos 
en que la sobrepoblació era tal que era impossible 
que tots els presos d’una cel·la poguèssin estar 
dempeus al mateix temps. 

Salut i higiene. 

A pesar de les pròpies característiques de la 
població reclusa amb una alta incidència de 
drogodependències i patologies associades (56% 
de drogodependents, un 26% pateix SIDA i un 
44% pateix alguna malaltia seriosa), les condicions 
de salubritat de les presons no són precisament 
bones. Són les pròpies persones preses les que 
constaten que el medi carcerari ha afectat a la 
seva salut. A la manca de mitjans “tècnics” s’han 
d’afegir la lentitud en l'assistència i la impossibilitat 
en molts casos de veure al metge quan es 
necessari. 

Cal recordar que segons les pròpies fonts 
d’institucions Penitenciaries, a l’estat espanyol 
van morir 800 persones els últims 5 anys. 
És pràcticament impossible que una persona 
presa pugui sortir en llibertat condicional per 
malaltia. Només els malalts en fase terminal 
aconsegueixen sortir, com es el cas del company 
Xoxé Tarrio que va a morir a un hospital de La 
Corunya després de passar mesos en coma. 

Drogodepències. 

Com ja hem dit abans, un 56% de les persones 
preses es declara obertament drogodependent. 
Amb tot això, les institucios només mostren 
deixadesa i indiferència. Per il·lustrar-ho, el 
següent exemple: a l’estat espanyol, des de l’any 
1993, es va instaurar progressivament a les 
presons un programa per afavorir l’intercanvi de 
xeringues. La Generalitat de Catalunya va ser la 
última en l’aplicació d'aquest programa a pesar 
de que un col·lectiu de 61 persones (metges, 
infermeres, educadors,...) van oferir-se al 
Departament de Sanitat per col·laborar en el 
disseny i execució del pla... sense que l’oferta 
fos acceptada. 

Respecte als programes de metadona, es limiten 
al seu subministrament sense cap tipus de 
seguiments de l'evolució dels drogodependents: 
no es controla la dosis subministrada, no s’informa 
a la persona tractada, etc. 

La feina a les presons. El CIRE. 

Sí, també a les presons es pateix explotació 
laboral, tot per arribar a una possible reducció de 
pena. A les presons, bàsicament, hi ha dos tipus 
d'activitats laborals. D'una banda, els denominats 
“destinos” que consisteixen en la realització de 
totes les feines relatives al funcionament de la 
presó, com són cuiners, paletes, escombraires, 
etc. Ens trobem en dues situacions diferents: els 
que treballen poques hores al dia i no guanyen 
cap diners i els que pateixen jornades laborals 
de, fins i tot, 10 hores diàries rebent sous per 
sota del sou mínim. 

De l'altra banda estan les activitats laborals 
afavorides pel CIRE (Centre d’iniciatives per a la 
Reinserció). El CIRE gestiona aquells tallers 
utilitzats per empreses per contractar mà d'obra 



barata per les seves tasques mecàniques i en 
cadena, precisament tasques que no requereixen 
de cap formació ni aprenentatge entrant, 
aleshores, en contradicció amb la suposada raó 
d'aquest treball, que és la formació professional 
i la reinserció. 

Personatges il·lustres del nostre país han dirigit 
el CIRE com Marta Ferrussola (la “molt 
honorable”), Maria Teresa Samaranch (filla del 
gran “demòcrata de tota la vida” Juan Antonio 
Samaranch), exdirectors de presons, etc. També 
hem de destacar que les empreses CCOO i UGT 
formen part del seu Consell Assessor. 

A Catalunya hi ha 30 tallers a les presons que en 
1999 van facturar 1.239 milions de pessetes 
(dades de 1999). Com exemple de les situacions 
a les que han de fer front els i les preses, el cas 
de la empresa Codorniú que va contractar, sempre 
a través del CIRE, 50 persones per a la seva 
finca de Raïmat. Aquestes persones treballaven 
el raïm i, a més a més, produïen caixes de fruita 
per la empresa Mat Fruit SL, cobrant un sou de 
1,8€ la hora!!!! 

Escasses perspectives de reinserció 

Fa uns anys, les persones preses tenien la 
possibilitat de reduir la condemna treballant: dos 
dies de condemna per dia treballat. El codi penal 
de 1995 (del molt progressista PSOE) va suposar 
la pràctica desaparició dels beneficis penitenciaris 
per treball, posant-nos al nivell dels codis penals 
de fa 200 anys. 

L’estat no té cap problema en incomplir les seves 
lleis. La realitat ens mostra que malgrat que 
l'objectiu teòric de les presons, segons la pròpia 
constitució i la Llei Orgànica General Penitenciaria, 
cada cop imposen condicions més difícils i 
contradiccions. Cada nou Codi Penal endureix 
més les condemnes, crea nous delictes, allarga 
el període màxim d’estància a la presó, i en 
definitiva, criminalitza més encara la pobresa i la 
dissidència. 

L’estat sempre té una solució: més persones 
preses, més presons i, aleshores, més 
treballadores i treballadors empresonats. 



àV 



Idborecions 

Els països existeixen de debò? 


A finals dels vuitanta vaig fer d'intèrpret a un congrés 
internacional de l'Associació Internacional de 
Treballadors a Bordeus. Mentre traduïa (tan bé 
com podia, ja que el meu castellà en aquella època 
era francament defectuós) les ponències dels 
delegats espanyols i llatinoamericans a l'anglès, 
no em vaig poder estar de fixar-me en un parell de 
detalls si més no curiosos. 

Per començar, tot i que l'AIT i l'anarcosindicalisme 
en general sempre havia abominat de qualsevol 
mena de nacionalisme, tot defensant la coneguda 
teoria segons la qual els treballadors no tenen país 
i que són, abans de tot, ciutadans del món, tots els 
delegats enviats a Burdeus s'agrupaven 
ordenadament segons la seva nació d'origen. Així 
mateix, hi havia delegats italians, búlgars, japonesos, 
espanyols etcètera, tots classificats segons els 
estats que els havien vist néixer. 

Que estrany, vaig pensar, que és precisament una 
organització anarquista que mostra tant de respecte 
per les fronteres marcades pels governs estatals. 
Al cap i a la fi, hi havia alternatives possibles: els 
delegats haurien pogut venir en representació d'uns 
espais geogràfics no-estatals (Àsia, Àfrica etc.), 
per exemple. Però no. Al congrés de l'AIT, de fet, 
només faltava que portessin els seus passaports 
a la boca. 

Amb una excepció. Tot i que ja hi havia delegats 
britànics presents, ningú va trobar estrany que 
precisament en aquell congrés es reconegués 
oficialment l'existència d'una secció nova de l'AIT: 
la de l'Irlanda del Nord. 

Vaig pensar, un moment, segons el pensament 
anarco-sindicalista tal com jo el coneixia, això és 
donar suport al nacionalisme en estat pur: l'Irlanda 
del Nord pertany oficialment al Regne Unit, i la 
minoria nord-irlandesa que considera, al contrari, 
que l'Ulster pertany a Irlanda i prou és una minoria 
declaradament nacionalista. I vet aquí que els 
anarco-sindicalistes del món li donen la raó. 
Però, vaig pensar, si donen la raó a aquesta minoria 
que defensa l'existència d'una entitat nacional 


Matthew Tree 
escriptor 

encara no ratificada per cap estat, perquè no ho 
fan en el cas d'altres minories? Per què els delegats 
espanyols no demanen la creació de delegacions 
independents catalanes i basques? O els delegats 
francesos, la creació d'una delegació corsa, per 
exemple? O els japonesos, d'una del poble ainu, 
tan durament reprimit des de Tòquio? 

De fet, vaig pensar, els casos de Catalunya i 
Euskadi, sobretot, criden al cel per ser reconeguts 
per l'AIT. Per començar, les seves cultures, territoris 
i idiomes són transfronterers: la seva mateixa 
existència és un desafiament de l'arbitrarietat de 
les fronteres estatals, en mostra l'absurditat. 



Però, és clar, reconèixer la seva existència (o la 
de qualsevol altre país sense estatus jurídic) posa 
els anarquistes en general en una situació 
incòmoda, els col·loca en un atzucac ideològic del 
qual, aparentment, no hi ha cap sortida possible. 

O bé, una de dues coses, o caixa o faixa: o bé 
decidim que els països i les nacions són invents al 
servei dels poders fàctics, que no corresponen a 
cap realitat científica, o que són ficcions sentimentals 
tan irracionals com qualsevol religió. En aquest 
cas, comportem-nos amb coherència. Deixem de 
parlar de tots els països i nacions. Per exemple, 
que el nom d'Espanya sigui tan abominat, en tant 
que referència nacional, que el nom de Catalunya, 
pels anarquistes castellanoparlants de la península 

ibèrica. I que el mateix passi a totes les zones 
del planeta amb presència anarco-sindicalista. 
Que inventem, doncs, una nova xarxa de 
referències per descriure els llocs on vivim i 
treballem. Cosa que significaria, per cert, posar- 
nos completament fora dels marcs de referència 
habituals de la immensa majoria de la població 
mundial. 

O bé, admetem que els països existeixen, d'una 
punyetera vegada. 

I si admetem que existeixen, provem d'esbrinar 
què són, exactament. Qui té més raó, per exemple: 
un català del carrer que diu que Catalunya és 
una nació o un país perquè així ho sent, o un 
madrileny del govern central que diu que és una 
regió perquè així ho diu la llei? A qui li donaran 
la raó, els anarquistes? Què tenen a dir sobre el 
tema, els de la CNT, per exemple? Donen suport 
a l'estat, o donen suport al ciutadà ras que se 
sent més català que espanyol? 

L'estat sí que sap a qui ha de donar suport. 
Entrevistat fa poc al Canal 33, un vell militar que 
havia assistit als judicis de l'anarco-sindicalista 
Joan Peiró i del president català Lluís Companys, 
a l'època de la postguerra, va admetre que el 
judici contra Peiró havia estat una farsa i que no 
l'haurien d'haver executat. Preguntat per si això 


també fos el cas amb Companys, el militar va 
etzibar que no, que no, que al Companys se li 
havia de matar ja que, i cito, era 'antiespanol'. 

Millor anarquista que català, doncs, segons els 
militars feixistes. N'hi ha prou amb aquest exemple, 
dic jo, perquè els anarquistes que exerceixen a 
zones nacionalment ambigües com Catalunya o 
Euskadi reflecteixin si l'actitud simplista que han 
mantingut fins a la data - 'no som nacionalistes 
ni d'una cosa ni de l'altra' - potser no és res més 
que una excusa per no abordar tota la qüestió, 
tan complicada i tan important, arreu del món, de 
les identitats, culturals, lingüístiques, geogràfiques 
i - diguem-ho, per políticament incorrecta que 
sigui - nacionals. 

Podria continuar durant unes quantes pàgines 
més, però no tinc temps, ja que s'acosten les 
vacances de setmana santa i he viatjar de 
Catalunya (un país fictici segons l'AIT) a Holanda 
(un país real, segons la mateixa organització). I 
trobaré, un cop més, quan explico als holandesos 
que no tinc la sensació de viure a Espanya, sinó 
que tinc la sensació real de viure a un país dit 
Catalunya, que seran sempre els holandesos 
més conservadors, més estrets de mires, que em 
diran que això de Catalunya és una ximpleria i 
així s'alinearan, inconscientment, amb els 
anarcosindicalistes del món. 





1 “Salvador” la pel·lícula sobre Puig-Antich: 

molt més que una greu violació de la memòria històrica. 

Ricard de Vargas-Golarons 
ex-membre del MIL 

Seguint amb el revisionisme històric i la recuperació per l’antifranquisme de moviments i persones que 
en els darrers anys del franquisme significaren pel seu anti-capitalisme revolucionari i anti-autoritarisme, 
es prepara enguany l’estrena d’una pel·lícula sobre la vida de Salvador Puig-Antich executat al garrot vil 
el 2 de març de 1974. 




QUE ENS AMAGA EL FILM? 

Aquest film silencia i oculta la complicitat de 
l’assemblea de Catalunya i sobretot del PSUC, 
força hegemònica de l’assemblea , en l’assassinat 
de’n Salvador Puig Antich. Ja que des de que fou 
condemnat a mort, al desembre del 73, fins a la 
seva execució, va fer tot el possible tant per 
desmobilitzar el poble català en solidaritat amb en 
Salvador com en ocultar i capgirar el seu significat 
revolucionari, utilitzant-lo tanmateix, un cop executat 
, pels seus interessos partidistes com un 
antifranquista. 

És prou revelador, significatiu i premonitori en 
aquest sentit el poema de Josep Miquel Sarrià 
“D’AQUÍ A QUATRE HORES” del que esmentem 
el següent fragment.: 


ot l'ü»- |rT J, i Zfjj.-y wuy 


“(...) D’aquí a quatre hores, seràs només un nom. 
El nom d’un mort flamant, reivindicable; 
amb el que alguns polítics sense sang, 
que es diuen esquerrans 

i no han fet res per treure't el dogal d’una mort certa, 

se’n faran pantagruèlica venjança 

per els seus bruts, hipòcrites brams d’ase. 


El film és una veritable mistificació, falsificació i 
manipulació històrica. Salvador al qual s’aïlla amb 
intencionalitat política de les lluites obreres i populars 
autònomes i anticapitalistes, sense les quals la 
seva vida i la seva mort no tenen cap sentit. 
Basada en el llibre “compte en rere” de Francesc 
Escribano, director de TV3, ple de mentides, 
ocultacions amb una intel·ligent transgressió de la 
seva vida. En Manuel Huerga, director del film 
produït per la multinacional Mediapro, augmenta 
encara mes la dimensió desinformadora, fraudulenta 
i provocadora, amb mes mentides i ocultacions, 
elevant anècdotes intranscendents a una total 
rellevància. Amagant així l’autèntica història de 
subversió revolucionaria i autònoma del moviment 
obrer mes radical de l’època i transformadora de 
la vida quotidiana, d’on te origen el Mil, com a grup 
de suport. Film d’acció morbosa, lacrimògena, 
reeixida telenovel·la que amaga i desfigura fets 
que no interessen a l’stablishmen nostrat actual, i 
a l’hora amb un clar i reaccionari polític. 

D’aquí a quatre hores passaràs a ser l’incòmode record 

per la consciència d’alguns 

que han fet veure que lluitaven, 

i que el primer cluc d’ull que els ofereixin, 

pactaran un seient al presbiteri, 

amb els mateixos que, d’aquí a quatre hores, 

vint-i-sis anys només, et mataran. 

Josep Miquel Servia (Palamós) 2 de Març de 1974. 

QUI SONT-ILS 


GARROTTE 



Per altra banda, silencia, ignora el context 
històrico-social de l’època. Silencia també 
l’aportació dels grups armats a la lluita de 
classes, a les vagues obreres, oblida d’on venien, 
com evolucionen i allò que varen aportar. 
També Silencia altrament, tot el moviment mes 
radical autònom- obrer, anticapitalista oposat al 
dirigisme del PSUC i dels altre grupuscles 
maoistes i troskistes, avantguardistes que volien 
controlar i dirigir el moviment obrer. 
És important en aquests anys les noves 
aportacions del Mil, lligades al moviment obrer 
mes combatiu que s’enfrontaren al reformisme 
i dirigisme imperant, obrint pas a l’autogestió, 
l’autoorganització, Tassemblearisme, trencant 
la divisió entre dirigents i dirigits, entre d’altres 
aportacions. 

QUIN ES EL MISSATGE DE LA PEL·LÍCULA? 



De fet però allò mes important i significatiu que es 
desprèn, que destil·la aquest film, que converteix, 
la tràgica mort de’n Salvador en un espectacle 
públic. Mes enllà de la violació de la memòria 
històrica, parteix de la falsa interpretació de que el 
règim franquista se n’anava a norris, queia a trossos 
per si mateix - d’aquí l’important anècdota, falsa 
,insultant, del carceller Jesús Irurre, convertit en 
demòcrata i pro-obrer que fins i tot a la mateixa 
execució de’n Puig-Antich escridassa varies 
vegades en contra de’n Franco com a assassí. 
Aleshores en Salvador i els seus companys de 
lluita queden com uns eixelebrats, uns fora de lloc, 
ignorant tot el context de lluita obrera i popular, 
anticapitalista, amb possibilitats reals de 
transformació social, ja que el que calia aleshores, 
era fer política. 

Així el missatge a la joventut que lluita amb 
plantejaments alliberadors, semblants als que 
defensava el Mil es clar: en Salvador Puig-Antich 
era un bon noi, però estava equivocat. Car així 
poden acabar tots aquells/es que s’enfronten a 
l’actual sistema d’opressió i d’explotació. Aquest 
no és el camí un camí que porta sempre al fracàs. 
Cal emprar els mitjans legals, institucionals, polítics 
del sistema i no enfrontar-se mai a la dominació 
que aquest exerceix. Car hom pot acabar si segueix 
l’exemple de’n Salvador i els seus companys molt 
malament. 

Això no correspon en absolut a la trajectòria 
revolucionaria que seguí en Salvador i els seus 
companys, car mentre existeixi el domini i 
l’explotació del sistema capitalista, s’haurà de 
continuar lluitant. 

tL luites 

' Les garrofes i on s'hi cullen 

Antoni Alarcón 
sindicalista 

És realment complex sintetitzar els sentiments, les motivacions humanes o les ideologies. Tal vegada 
hi ha qui creu que això és senzill quan disposes d'un corpus teòric reduït a la consigna, al dogma 


irrefutable que permeti estalviar l'exercici 

Aquest element creador, el pensament, té presència 
en totes i cadascuna de les activitats humanes, 
les defineix, estableix les línies bàsiques d'actuació 
personal o col·lectiva; el pensament basteix la 
nostra percepció del món, de la Història i de les 
relacions econòmiques que fonamenten les 
estructures socials. 

La lliure elecció de l'objecte i el subjecte de la 
transformació social ens permet dibuixar amb 
claredat meridiana els agents que conflueixen en 
la lluita de classes i, malgrat condicionaments 
aliens, prendre'n partit per aquell col·lectiu del qual 
ens sentim part. El reduccionisme economicista 
és sempre excloent i, al meu entendre, antagònic 
de l'element definidor del pensament i l'acció 
llibertària: la capacitat de decisió. 

La decisió estableix el vincle amb la col·lectivitat, 
ens autodeterminem en sentir-nos integrants de 
la classe treballadora, participem del procés 
d'emancipació social des de la nostra particularitat 
personal i, així, creem una xarxa d'afinitats, de 
solidaritat, que permet la vinculació al projecte 
col·lectiu. En el cas que ens ocupa parlem de la 
defensa, promoció i conquesta de nous drets socials 
per al conjunt de la classe treballadora. 

Actualment, quan el capitalisme salvatge rep el 
nom de neoliberalisme econòmic, articular 
respostes col·lectives passa indefectiblement per 
dotar de capacitat de decisió els i les treballadores. 
Que l'anàlisi global d'aquest fenomen global 
consideri com a element bàsic de l'estructuració 
del discurs i els elements de resposta a la persona. 

L'actual distribució internacional de treball estableix 
fronteres econòmiques que depassen les línies 
acolorides dels mapes. El països exclosos de la 
capacitat de decisió esdevenen bosses de 
treballadors i treballadores que no disposen de 
capacitat reguladora de les relacions laborals. 
Milers de milions de persones excloses dels àmbits 
de decisió on es dibuixen i impulsen modalitats 
contractuals, salaris, capacitats de supervivència, 
models de desenvolupament que consideren el 
medi natural com a valor de canvi, la disponibilitat 
o no d'aigua potable i relacions de neocolonialisme 
entre les diverses nacions del planeta. 

En el bocí de món al qual hem tingut la sort o 
desgràcia de néixer, l'encert o desencert de decidir 


de llibertat primordial: el lliure pensament. 

d'anar-hi a viure, l'esquema es reprodueix a menor 
escala però mantenint els elements dialèctics 
bàsics: asimetria en les condicions de vida, manca 
d'un repartiment equitatiu de la riquesa i els recursos 
i, un cop més, manca de capacitat de decisió per 
part de les persones menys afavorides per aquest 
sistema econòmic i polític fagocitador de vicies i 
cultures, d'espècies i nacions. 

Si em permeteu posar nom al nostre bocinet de 
món em referiré a ell com a Països Catalans i als 
connacionals com a catalans i catalanes. 



Els i les catalanes en sabem molt de conjugar lluita 
pels drets nacionals i personals. Tenim bagatge 
en la lluita per a transformar l'escenari econòmic 
i dotar la classe treballadora de capacitat de decisió. 
De vegades l'hem encertada de ple; d'altres, però, 
hem comès errades descomunals que ens han de 
servir d'element d'anàlisi per a mirar endavant i 
construir un discurs propi aglutinador, generador 
d'esperances i capaç de dotar aquest poble i les 
persones que el componem d'elements de 
transformació social i nacional. 

Un dels elements que s'ha demostrat útil per a la 
transformació social a casa nostra ha estat el 
sindicalisme. Defugint d'elucubracions trentistes, 
podem afirmar que el sindicalisme ha estat el model 
de participació popular més reeixit a aquest país. 
La capacitat generadora del sindicalisme ha estat, 
al meu entendre, producte de la possibilitat d'establir 
la lliure adhesió a la classe treballadora com a 
comú denominador de la col·lectivitat i les lluites 
socials. 

Aquest comú denominador defineix les persones 
pel que fan, per la seva voluntat activa de 
participació i no pas pel lloc d'origen o la 
destinació. Redueix l'equació a la màxima 
simplicitat i permet copsar amb claredat el nostre 
lloc al món: Classe treballadora i Països 
Catalans. Com et busques les garrofes i on les 
hi cerques, se us acut alguna manera més 
senzilla de definit una col·lectivitat? 

Davant de nous processos migratoris com 
l'actual el món del treball és bàsic per a permetre 
les persones nouvingudes afrontar el repte d'un 
nou procés de socialització, lluny dels seus 
orígens, colpejats per l'incertesa. Així mateix 
ens és necessari a nosaltres entendre i 
comprendre els nostres nous connacionals, 
establir lligams que parteixin de l'equació abans 
referida, garrofes i on les hi cerques. 

En aquest sentit un dels grans reptes del 
sindicalisme és aconseguir la regulació de les 
relacions laborals de les persones nouvingudes 
ja que sense drets no es poden establir deures. 
Ambdós elements són indissociables per a 
establir codis de convivència, sia tàcita o 
explícitament. 



Per cloure aquesta aportació em permeto fer-ho 
amb paraules d'algú que de sindicalisme en sabia 
molt més que jo: 


Un altre aspecte imprescindible a considerar 
és l'establiment d'un Marc Català de Relacions 
Laborals que defineixi un escenari on aplicar 
els espais econòmics i de decisió catalans. 
Arribar a aquest estadi és bàsic per a impulsar 
mesures de protecció social que permetin a la 
classe treballadora d'aquest país esdevenir 
objecte i subjecte dels canvis socials que 
reclamem i la redefinició de les relacions que 
manté el nostre país amb Paris i Madrid. 

Les metodologies de lluita concretes s'han 
d'establir en funció a les conjuntures socials i 
polítiques - negociació col·lectiva, vaga, 
conciliació...- però sense perdre de vista 
l'objectiu estratègic, l'alliberament nacional i 
social del nostre país, tot estructurant les 
tàctiques des de la participació col·lectiva per 
a aplicar-les des dels diversos àmbits de treball. 



“ / us puc assegurar que aquests reaccionaris que 
s'autoanomenen catalanistes, el que més temen 
es el redreçament nacional de Catalunya, en el cas 
que Catalunya no els restés sotmesa. I com que 
saben que Catalunya no es un poble mesell, ni tan 
sols intenten deslligar la política catalana de 
l'espanyola. 

En canvi nosaltres, els treballadors, com sigui que 
amb una Catalunya independent no hi perdríem 
res, ans al contrari, hi guanyaríem molt. La 
independència de la nostra terra no ens fa por. 

Estigueu segurs, amics madrilenys que m'escolteu, 
que si es parlés seriosament d'independitzar 
Catalunya de l'Estat espanyol, els primers i potser 
els únics que s'oposarien a la llibertat nacional de 
Catalunya, foren els capitalistes de la Lliga 
Regionalista i del Fomento del Trabajo Nacional. ” 

Salvador Seguí 
a l'Ateneo de Trabajores de Madrid. 









ectures 


Pàtria i nacionalitat 


Mijail Bakunin 
filòsof 


L'Estat no és la pàtria; és l'abstracció, la ficció 
metafísica, mística, política i jurídica de la pàtria. 
La gent senzilla de tots els països estima 
profundament a la seva pàtria; però aquest és un 
amor natural i real. El patriotisme del poble no és 
només una idea, és un fet; però el patriotisme 
polític, l'amor a l'Estat, no és l'expressió fidel 
d'aquest fet: és una expressió distorsionada per 
mitjà d'una falsa abstracció, sempre en benefici 
d'una minoria explotadora. La pàtria i la nacionalitat 
són, com la individualitat, fets naturals i socials, 
fisiologies i històrics al mateix temps; cap d'ells és 
un principi. Només pot considerar-se com un principi 
humà allò que és universal i comú a tots els homes; 
la nacionalitat separa als homes i, per tant, no és 
un principi. Un principi és el respecte que cadascú 
deu tenir pels fets naturals, reals o socials. La 
nacionalitat, com la individualitat, és un d'aquests 
fets ; i per això devem respectar-la. Violar-la seriosa 
cometre un crim; i, parlant el llenguatge de Mazzini, 
es converteix al principi sagrat cada vegada que 
és amenaçada i violada. Per això em sento sempre 
i sincerament el patriota de totes les pàtries 
oprimides. 



L'essència de la nacionalitat. 

Una pàtria representa el dret inqüestionable i sagrat 
de cada home, de cada grup humà, associació, 
comuna, regió i nació a viure, sentir, pensar, desitjar 
i actuar a la seva pròpia manera; i aquesta manera 
de viure i de sentir és sempre el resultat indiscutible 
d'un llarg desenvolupament històric. Per tant, ens 
inclinem davant la tradició i la història; o, més aviat, 
les reconeixem, i no perquè se'ns presentin com 
barreres abstractes aixecades, metafísica, jurídica 
i políticament, per intèrprets instruïts i professors 


del passat, sinó només perquè s'han incorporat de 
fet a la carn i a la sang, als pensaments reals i a 
la voluntat de les poblacions. Se'ns diu que tal o 
com regió - el cantó de Tesino [a Suïssa], per 
exemple -pertany evidentment a la família italiana: 
el seu llenguatge, els seus costums i les seves 
restants característiques són idèntics als de la 
població de Llombardia i, en conseqüència, deuria 
passar a formar part de l'Estat italià unificat. Creiem 
que es tracta d'una conclusió radicalment falsa. Si 
existís realment una identitat substancial entre el 
cantó de Tesino i Llombardia, no hi ha dubte alguna 
que Tesino, s'uniria espontàniament a Llombardia. 
Si no és així, si no es sent el més lleu desig de fer- 
ho, això demostra simplement que la Història real 
- la vigent de generació en generació en la vida 
real del poble del cantó de Tesino, i responsable 
de la seva disposició contrària a la unió amb 
Llombardia - és alguna cosa completament distinta 
de la història escrita en els llibres. Per altra banda, 
deu assenyalar-se que la història real dels individus 
i els pobles no només procedeix pel 
desenvolupament positiu, sinó, molt sovint, per la 
negació del passat i per la rebel·lió contra ell; i que 
aquest és el dret de la vida, l'inalienable dret de la 
pressent generació, la garantia de la seva llibertat. 

La nacionalitat i la solidaritat universal. 

No hi ha res mes absurd i al mateix temps més 
nociu i mortífer per al poble, que erigir el principi 
fictici de la nacionalitat com a ideal de totes les 
aspiracions populars. El nacionalisme no és un 
principi humà universal. És un fet històric i local 
que, com tots els fets reals i inofensius, té dret a 
exigir general acceptació. Cada poble, i fins a la 
més petita unitat ètnica o tradicional, té el seu propi 
caràcter, la seva específica manera d'existència, 
la seva pròpia manera de parlar, de sentir, de 
Densar i d'actuar; i aquesta idiosincràsia constitueix 
'essència de la nacionalitat, resultat de tota la vida 
històrica i suma total de les condicions vitals 
d'aquest poble. Cada poble, com cada persona, 
és involuntàriament el que és, i per això té un dret 
a ser ell mateix. En això consisteixen els cridats 
drets nacionals. Però si un poble o una persona 
existeix de fet d'una forma determinada, no se 
segueix d'això que un o una altra tinguin dret a 
elevar la nacionalitat, en un cas, i la individualitat 
en un altre com principis específics, ni que deguin 
passar-se la vida discutint sobre la qüestió. Per 
contra, com menys pensin en si mateixos i més 
imbuïts estiguin de valors humans universals, més 
es vitalitzen i carreguen de sentit tant la nacionalitat 
com la individualitat. 

La responsabilitat històrica de tota nació. 


La dignitat de tota nació, com la de tot individu, 
deu consistir fonamentalment que cadascun 
accepti la plena responsabilitat dels seus actes, 
sense tractar de desplaçar-la a uns altres. No 
són molt estúpides totes aquestes lamentacions 
d'algú queixant-se amb llàgrimes als ulls de qui 
l'ha corromput i li ha posat en el mal camí? I el 
que és impropi en el cas d'aquest algú està 
certament fora de lloc en el cas d'una nació, el 
mateix sentiment del qual l'autoestima hauria 
d'excloure qualsevol intent de carregar a uns i 
altres amb la culpa dels seus propis errors. 

Patriotisme i justícia universal. 

Cadascun de nosaltres deuria elevar-se sobre 
aquest patriotisme estret i mesquí per al qual el 
propi país és el centre del món, i que considera 
gran a una nació quan es fa témer pels seus 
veïns. Deuríem situar la justícia humana universal 
sobre tots els interessos nacionals. I abandonar 
d'una vegada per sempre el fals principi de la 
nacionalitat, inventat recentment pels dèspotes 
de França, Prússia i Rússia per a aixafar el sobirà 
principi de la llibertat. La nacionalitat no és un 
principi; és un fet legitimat, com la individualitat. 
Cada nació, gran o petita, té l'indiscutible dret a 
ser ella mateixa, a viure d'acord amb la seva 
pròpia naturalesa. Aquest dret és simplement el 
corol·lari del principi general de llibertat. Tot aquell 
que desitgi sincerament la pau i la justícia 
internacional deuria renunciar d'una vegada i per 
sempre el que es diu la glòria, el poder i la 
grandesa de la pàtria, a tots els interessos egoistes 
i vans del patriotisme. 

El nostre passat 

La Fàbrica 


Vida a les fàbriques barcelonines del SXIX 


Ens trobem a la segona meitat del S XIX. Barcelona 
bull d’activitat. Cada cop el nombre de fàbriques 
que ocupen el ja dens espai de la ciutat és major. 
Es tracta d’espais insalubres. Les més grans, 
generalment les que ocupen els municipis del 
voltant de la ciutat, com Sants o Gràcia han estat 
construides i pensades com a fàbriques. Les que 
es troben a l’interior en molts casos són a espais 
adaptats, com a antics convents, i la llum acostuma 
a esser escassa. Es tracta de llocs atapeits on 
treballa molta gent, sense ventilació i amb un soroll 
ensordidor, doncs les màquines són constantment 
enceses. 

Els obrers eren ja en aquells moments la gran part 
de la població. A les fàbriques, la majoria tèxtils, 
la dona portava a terme una gran part del treball. 
També els nens, a partir dels 5 anys, tenien gran 
importància doncs pel fet de ser més petits que 
els homes i les dones se’ls hi encarregaven feines 
perilloses com introduir-se dintre de les màquines 
per solucionar problemes tècnics, tot és clar, sense 
aturar la màquina, doncs això podia produir perdues 
econòmiques importants. Molts foren els que 
moriren o patiren impotants amputacions pels 
sistemes de corretges. Qui resultava lisiat a una 
fàbrica ja només podia dedicar-se a captar. 

L’atur era molt elevat, així que conservar la feina, 
fos en les condicions que fos era molt important. 
Els obrers tenien sous i categories molt diferents 
segons les tasques que es desenvolupaven o 
segons d’altres criteris. Les dones cobraven menys 
que els homes i els nens encara cobraven menys. 
Els sous es pagaven un cop per setmana. 


A partir dels anys 30 els obrers començaren a 
organitzar-se. A l’estat espanyol aquest moviment 
tindrà unes característiques especials, doncs 
gairebé sempre es mourà sota una forta repressió 
i la lluita inicial es centrarà en el propi fet de poder- 
se organitzar. En inici es van poder trobar 
associacions d’ajud mutu, per problemes que 
puguessin anar sorgint. Les principals protestes 
foren per les condicions de vida, la jornada laboral, 
els sous, etc, però sense presentar programes de 
canvis. 

Un primer moviment que va tindré gran força fou 
el luddisme, que promulgava la destrucció de la 
màquina. Aquesta era vista com una enemiga de 
l’obrer, doncs reduia el nombre de treballadors. A 
Catalunya el luddisme va arribar a tindré tanta 
força que amb l’aparició de les Selfactines, un nou 
model de màquina filadora, es van produir 
importants revoltes i cremes de màquines, tantes 
que fins i tot les pròpies Selfactines es van arribar 
a prohibir. 

Amb aquesta situació explosiva només calien 
espurnes com les que supossaven els consums o 
les lleves per tal que tot esclates en les conegudes 
bullangues. Els consums eren els impostos dels 
municipis sobre els menjars més habituals. Això 
era controlat als burots d’entrada a les ciutats, que 
encara eren amurallades. Les lleves eren 
absolutament discriminatòries, doncs qui podia 
pagar els suficients diners o pagar a un substitut 
es podia lliurar de ser allistat, de forma que eren 
els obrers la carn que alimentava les guerres 
colonials dels burguesos. 


abril del 2006 
Festa-Presentació "La Rosa dels Vents" 
(Col·lectiu Negres Tempestes) 

20h Presentació de "La Rosa dels Vents" + Exposició 
"Autonomia obrera i acció directa dels anys 70" del 
KOLP La Fera. 

22h Festa Rockera amb dj's Agus i Marc 
(Fins a les 2 hores) 

CSA Can Vies 
C/ Jocs Florals 42 
Sants - BCN 


Dilluns, 1 de Maig del 2006 

Manifestacions arreu dels Països Catalans 

LES 3es FESTES DE LA TERRA [El Prat] 

Divendres 21 d'abril del 2006 

19.-h. Presentació del NOU Col·lectiu autònom i 
anti-autoritari Pratenc -Catarko- 
19,15-h. Xerrada-Debat: “Anarquisme i lluites 
d’alliberament nacional” A càrrec de Ricard de 
Vargas-Golarons. Exmembre del MIL 
21.00-h. Sopar solidari (*Bo d’Ajut 12€) amb les 
comunitat indígenes autònomes de Txiapes. 

23.00-h. Festa de la terra.ra. 

Dissabte 22 d'abril del 2006 
13.00-h. Vermut popular 
14.00-h. Dinar casolà (6€) 

17.00-h. Sobretaula 

+Expocició sobre el periode republicà els dos dies. 

Kasal Okupat del Prat “Alta tensió” 

C/Dr. Soler i Torrrens, núm. 36 
Prat del Llobregat 
(al costat de l’estació) RENFE 
Busos:65,165, L10, N16, N17 




